༄༅། ། དཔལ་མགོན་ཚོགས་ཀྱི་བདག་པོའི་འཕྲིན་བཅོལ་
འཇིགས་མེད་སྒྲ་དབྱངས་བཞུགས། །
༄༅། ། ཧཱུཾ། ཆོས་དབྱིངས་རང་བྱུང་ཀུན་ཏུ་བཟང་པོའི་བཀའ། ། དཔལ་ཆེན་ཁྲག་
འཐུང་ཁྲོ་བོ་རོལ་པའི་ལུང་། ། སྔགས་འཆང་རྣལ་འབྱོར་བདག་གི་དམ་ཚིག་གིས། །
བསྟན་སྲུང་མགོན་པོ་ནག་པོ་ལས་ལ་བསྐུལ། ། མཐུ་ལྡན་དཔལ་ཆེན་མ་ཧཱ་ཀཱ་ལ་ཁྱོད། །
ཐུབ་པའི་དབང་བོའི་བསྟན་སྲུང་ཡོངས་ཀྱི་གཙོ། ། སྲིད་གསུམ་གདུག་ཅན་ཀུན་གྱི་སྲོག་
ཟན་ཏེ། ། རྣལ་འབྱོར་སྔགས་འཆང་རྣམས་ཀྱི་དགྲ་ལྷ་ཆེ། ། སྔོན་ཚེ་རིག་འཛིན་བརྒྱུད་
པའི་ཚོགས་རྣམས་ཀྱི། ། འགྱུར་མེད་ཐ་ཚིག་རྡོ་རྗེའི་རྭ་བ་ལས། ། མ་མདའ་རྒྱལ་བའི་
བསྟན་དང་བསྟན་འཛིན་སྐྱོངས། ། བསྟན་འཛིན་སྐྱེས་བུའི་སྐུ་ཚེ་འཕྲིན་ལས་སྤེལ། །
ཁྱད་པར་སྐྱབས་གསོལ་མི་ཕྱུགས་མཐའ་དག་གི ། མགོན་སྐྱབས་སྲུང་མ་རྫིའུ་ཁྱོད་ལགས་
ན༑ ༑ རྣམ་ཀུན་འབྲལ་མེད་ཡེ་ཤེས་སྤྱན་རས་ཀྱིས། ། མ་གཡེལ་བྱ་ར་མེལ་ཚེ་སྡོང་གྲོགས་
མཛོད། ། ཚེ་དཔལ་བསོད་ནམས་རིགས་རྒྱུད་མངའ་ཐང་སྤེལ། ། ཟས་ནོར་ལོང་སྤྱོད་རྨུགས་
འཛིན་མཛོད་ལ་འགྲན། ། སྙན་གྲགས་རླུང་རྟ་སྲིད་པའི་རྩེ་མོར་སྙེགས། ། སྲིད་ཞིའི་ཕུན་
ཚོགས་མ་ལུས་དབང་དུ་བསྡུས། ། ཞིང་བཅུའི་བསྟན་དགྲ་མི་དང་མི་མིན་དཔུང་། ། ནག་
ཕྱོགས་དགྲ་སྡེའི་གཡུལ་ངོ་བདོ་བའི་ཚེ། ། ལྷ་ཁྱོད་གསོལ་མཆོད་ཐུགས་དམ་བསྐུལ་བགྱིད་
ན། ། མཐུ་རྩལ་མ་ཆུང་ལེགས་ལྡན་ནག་པོ་ཆེ། ། མི་བཟད་འཇིགས་པའི་ཆོ་འཕྲུལ་རབ་
འཁྲུགས་པའི། ། སྣང་སྲིད་ལྷ་སྲིན་དྲེགས་པའི་དམག་གི་དཔུང་། ། ཀུ་བསྭོ་ཆ་སྒྲས་གནམ་
147

ཡི་དམ་ཆོས་སྲུང་རྣམས་ཀྱི་བསྐུལ་བ། འཕྲིན་བཅོལ། གསོལ་མཆོད་སོགས།
ས་འདར་བྱེད་པ། ། མཚོན་ཆའི་ཆར་བ་སེར་ལྟར་འབེབས་པ་ཡིས། ། མི་བསྲུན་གཡུལ་ངོ་
མིང་གི་ལྷག་མར་ཆོམས། ། ནག་ཕྱོགས་བདུད་ཀྱི་རུ་དར་ས་ལ་སྙོལ། ། དཀར་ཕྱོགས་ལྷ་
ཡི་རྒྱལ་མཚན་དགུང་ལ་ཕྱོར། ། ལྷ་རྒྱལ་ང་རོས་ས་གསུམ་ཁྱབ་པར་མཛོད། ། སྙིགས་མའི་
བརླང་སྤྱོད་ཀྱིས་བསྐུལ་སྣོད་བཅུད་ཀྱི། ། བར་གཅོད་ཉེར་འཚེ་བཀྲ་མི་ཤིས་པའི་རིགས། །
འབྱུང་བཞིའི་འཁྲུགས་རྩུབ་ནད་ཡམས་དལ་ཁ་གཡོ། ། ཁ་སྨྲས་གྱོད་སྣ་མ་ལུས་དགྲ་ལ་
བསྒྱུར། ། མདོར་ན་ཇི་ལྟར་བསམ་པའི་རེ་བ་ཀུན། ། ལྷུན་གྱིས་གྲུབ་པའི་དགེ་མཚན་ཉི་
མའི་འོད། ། ལེགས་བྱས་ཤར་རིའི་རྩེ་ནས་མངོན་གསལ་བས། ། བརྟན་གཡོའིརྒུད་པའི་
མུན་ཚོགས་འཇོམས་པར་མཛོད། ། ལེགས་ལྡན་ནག་པོའི་མཐུ་དཔུང་རླུངཤུགས་ཀྱིས། །
ལེགས་ལམ་བསྒྲུབ་ལ་བར་གཅོད་སྤྲིན་གྱི་ཚོགས། ། ལེགས་པར་བསྐྲད་དེ་ཆོས་སྲིད་འདོད་
དགུ་ཡི། ། ལེགས་ཚོགས་རྟ་བདུན་གཟི་འོད་ངོམས་པར་མཛོད། ། ཀུ་བསྭོ་ཆའོ་ལྷ་རྒྱལ་
ལོ། ། ཞེས་པ་འདི་ནི་རང་གཞན་ལ་ཕན་ཕྱིར། ༧ རོང་པོ་ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་
འཕྲལ་མར་བྲིས་པའོ། །
148

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ད༽